Stjórnmálamanni nauðgað vegna skoðana sinna
Sænski stjórnmálamaðurinn Patrik Liljeglod  hefur greint frá því í færslu á Facebook að honum hafi verið nauðgað af árásarmanni með hníf vegna stjórnmálaskoðana sinna.
Liljeglod er leiðtogi sænska Vinstri flokksins í borginni Falun.
Liljeglod ræddi árásina á sveitastjórnarfundi í gærkvöldi. "Mér var misþyrmt og mér var nauðgað af árásarmanni með hníf undir því yfirskyni að ég væri Vinstri [meint sem móðgun] og að fólk vildi hafa okkur svona. Og loks vegna þess að ég væri svikari," sagði Liljeglod.
Sænska lögreglan hefur staðfest að málið sé í rannsókn, en að sögn sænska ríkissjónvarpsins SVT hefur enginn verið handtekinn ennþá vegna málsins.
Liljeglod sagði árásina hafa átt sér stað í lok júlí þegar hann var á heimleið eitt sumarkvöld. Hann kvaðst gjarnan hafa viljað gleyma hvað gerðist þannig að enginn nema hann vissi af þessu, en taldi það skyldu sína að greina frá vegna pólitísks hvata árásarinnar.
"Ég er hér vegna þeirra staðföstu skoðana minna að lýðræði sé órjúfanlegur hluti þjóðfélags okkar," skrifaði hann.
Hann muni því ekki breyta stefnu sinni, heldur muni hann leggja enn harðar að sér.
Stefan Dangardt talsmaður sænsku lögreglunnar sagði tæknideild hafa rannsakað vettvang árásarinnar og sent sýni til skoðunar.
"Ef það kemur í ljós að ástæðan er pólitísk, þá er þetta augljóslega hatursglæpur," sagði Dangardt.
Sænski stjórnmálamaðurinn Patrik Liljeglod  hefur greint frá því í færslu á Facebook að honum hafi verið nauðgað af árásarmanni með hníf vegna stjórnmálaskoðana sinna.
Liljeglod er leiðtogi sænska Vinstri flokksins í borginni Falun.
Sænska lögreglan hefur staðfest að málið sé í rannsókn, en að sögn sænska ríkissjónvarpsins SVT hefur enginn verið handtekinn ennþá vegna málsins.
Liljeglod sagði árásina hafa átt sér stað í lok júlí þegar hann var á heimleið eitt sumarkvöld.